On partio pułitego Eoropeo, o anca dito , xe un tipo de partio pułitego de l'Union Eoropea che el ga dirito a risevare schei da l'Union. I Eoropartii i laora a livel transnasionale, i xe fondai e organixai da partii nasionałi, no da singołe persone. El articoło 10.4 del tratà de l'Union Eoropea el dixe: Par esar considerai un partio pułitego eoropeo dal dirito comunitario, st'ultimi i ga da ver determinade recuixìi: Personałità xuridega inte el paexe menbro andove gh'è la sede; Vere na raprexentansa in almanco un cuarto dei Stati de l'Union; Rispetar i prinsipi e i vałori andove se fonda l'Union eoropea, che i rispetee lo stato de dirito: Libartà, democrasia, rispeto dei diriti umani e de le libartà fondamentałi Ver dichiarà de vołer candidarse a ełesion eoropee. I partii pułiteghi eoropei i forma i grupi parlamentari eoropei. Tutavia, sti grupi no senpre i corisponde de ideołoxia co i so conponenti, parché tra partii nasionałi gh'è senpre difarense da paexe a paexe. Inte el parlamento eoropeo, ghe xe rapresentanti de partii nasionali che no i xe iscriti in nisun partio pułitego. Par fare un grupo parlamentar in Eoropa, serve almanco 19 menbri de almanco sìncue Stati menbri de l'UE. Deso, i partii riconosui a liveło eoropeo e finansiai da l'Union Eoropea i xe cuindaxe.